Cardi B le cere scuze fanilor hinduși. Artista a fost acuzată că le-a jignit religia cu o fotografie.
Cardi B îşi cere scuze pe pagina de Instagram pentru noua campanie de încălţăminte. Cardi B apare ca zeiţa hindusă cu multe braţe, Durga. Fanii hinduşi s-au simţit jigniţi şi au criticat-o dur.
Cardi B le cere scuze fanilor după ultima gafă. Cardi B a pozat pentru o nouă colaborare cu Reebok într-o ipostază care i-a deranjat pe fanii hinduşi. E vorba de o imagine unde Cardi B o imită pe zeiţa hindusă, Durga, zeiţa războiului, a forţei şi a protecţiei. Iar asocierea lui Cardi B cu aceasta a stârnit critici dure. Artista şi-a cerut scuze pe Instagram, şi a încercat chiar să se dezvinovăţească.Cardi B: "Aţi spus că am avut o lipsă de respect faţă de o zeiţă sau ceva de genul. Cand am facut campania pentru Reebok mi s-a spus că voi reprezenta o zeiţă care reprezintă putere, feminitate şi libertate iar eu iubesc asta. Vreau să vă spun că îmi pare rău. Nu am avut intenţia să jignesc religia nimănui".